ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Αγαπητέ αναγνώστη, συχνά λέγεται
ότι όποιος βιαστικά παντρεύεται αργότερα το μετανιώνει,
αίσθημα που σίγουρα μοιράζεται η δις Δάφνη Μπρίτζερτον,
που απέρριψε όχι μια ούτε δύο,
αλλά τρεις προτάσεις αυτήν την εβδομάδα.
Κάποιοι θεωρούν ότι ο συλλογισμός της είναι θαυμαστά ενδελεχής,
αλλά εγώ θα τολμούσα να εικάσω κάτι διαφορετικό:
ότι εκείνη, όπως κι η συγγραφέας,
περιμένει τον καταλληλότερο μνηστήρα.
Ορίστε.
Το σχέδιό μας δούλεψε ως τώρα,
μα πρέπει να συνεχίσουμε μέχρι να βρω ταίρι.
Στη φετινή μάχη, είμαι ο στρατηγός σου που οδηγεί τα στρατεύματα.
Ο Ουέλινγκτον θα ήθελε έναν τόσο γενναίο στρατιώτη.
Και όμορφο. Μην το ξεχνάς.
Ήρθε η αλληλογραφία.
Έρχεται ένας πρίγκιπας στο Λονδίνο.
Τότε, θα βάλω το καλύτερο φόρεμά μου.
Να του κρατά το ενδιαφέρον,
γιατί αν περιμένει απ' τη συζήτησή σου…
Τίποτα;
Πόσο θέλει ένα γράμμα να έρθει απ' την Ισπανία;
Ο σερ Τζορτζ είναι στο μέτωπο.
Θα 'ναι δύσκολη η αλληλογραφία.
Πρέπει να δείξεις υπομονή.
Αν η αγάπη σας είναι δυνατή όπως λένε τα γράμματα,
θα σου γράψει σύντομα.
Ή, ακόμα καλύτερα,
έρχεται εδώ να σε βρει,
να σε πάει σπίτι.
Πενέλοπι Φέδερινγκτον!
Δεν είπα να μην παιδιαρίζεις με την εγκυμονούσα;
-Είναι τόσο καιρό κλεισμένη εδώ, μαμά! -Έξω.
Δεν θα με κρύβετε για πάντα.
Όχι,
γι' αυτό θα ξαναμπείς αμέσως στην κοινωνία και θα βρεις σύζυγο.
-Δεν θέλω. -Είναι αδιάφορο το τι θέλεις.
Θα παντρευτείς, και μάλιστα το συντομότερο.
Θα κάνεις πρόβες για νέα ρούχα. Ώρα να βάλεις τα χρώματα της οικογένειας.
Δάφνη, έχεις σκεφτεί
με ποιον θες να χορέψεις απόψε;
Έχω μερικές ιδέες.
Ο λόρδος Γουίβερ χορεύει καλά.
Ο λόρδος Χάρντι ρωτούσε για σένα χθες στη λέσχη.
Ο λόρδος Χάρντι; Κι ο δούκας;
Ο δούκας δεν μου έχει κάνει πρόταση, μαμά.
-Προσπαθώ να σκεφτώ το καλύτερο. -Συνετό κορίτσι.
Κι ο λόρδος Χάρντι είναι καλή επιλογή.
Αν κι είναι αρκετά υπερόπτης.
Καλή μου, γιατί περιπλέκεις τόσο τα πράγματα;
Πρέπει να παντρευτείς αυτόν που νιώθεις καλό φίλο.
Ώστε έτσι, μαμά; Μα τι απλό που είναι.
Ναι, πολύ.
-Έτοιμος για μάχη ο στρατηγός μου; -Γεννήθηκα έτοιμος.
Αν ίσχυε αυτό,
μάλλον θα χρειαζόσουν λιγότερη προστασία απ' τις αγέλες φιλόδοξων μαμάδων.
Με λες στρατηγό, μα πρώτη καταφέρνεις χτύπημα.
-Δεσποινίς Μπρίτζερτον. -Λόρδε Γουίβερ.
Αναρωτιόμουν αν θα μου κάνατε την τιμή να χορέψουμε απόψε.
Πρέπει να σας μοιράζομαι
με κάθε γουρλομάτη δανδή, δεσποινίς Μπρίτζερτον;
Μόνο με τους γοητευτικούς.
Ο τέλειος ζηλιάρης μνηστήρας. Μπράβο!
Κάποιος εποφθαλμιά προαγωγή.
Λοιπόν, πείτε μου, άρχοντά μου, προτιμάτε την πόλη ή την εξοχή;
Δεν το έχω σκεφτεί ποτέ.
Εγώ μεροληπτώ υπέρ της εξοχής,
αλλά και τα δύο έχουν πλεονεκτήματα.
Πού βλέπετε να εγκαθίσταστε;
Άλλη μια εξαιρετική ερώτηση.
Είστε μαγευτική απόψε, δεσποινίς.
Ελπίζω όχι τόσο που να μην μπορείτε να μιλήσετε.
Πήρα το πρώτο μου λαντό μετά την Οξφόρδη.
Έχω πάρει άλλα δύο έκτοτε.
Τα έχω στο πατρικό μου.
Το πατρικό μου είναι πολύ μεγάλο.
Μεγαλύτερο από πολλά στην περιοχή.
Συναρπαστικό.
Είμαι πολύ δεμένος με τους δικούς μου.
Υπέροχο, λόρδε Τόμκινς.
Κι εγώ είμαι με τους δικούς μου.
Αφότου παντρευτώ,
η μητέρα μου θα μείνει με εμένα και τη γυναίκα μου.
Ο πατέρας σας δεν έχει να πει κάτι γι' αυτό;
Δεν νομίζω. Δική του ιδέα ήταν.
Δεν ταιριάζουν.
Όχι. Με τον δούκα είναι ιδανικό ταίρι.
Ωστόσο, πρέπει να θυμίσετε στον δούκα να της κάνει πρόταση.
Μην ανησυχείτε, λαίδη Μπρίτζερτον. Δείτε.
Είναι πολύ δεμένοι.
Πώς σου φάνηκαν οι περιζήτητοι εργένηδες;
Ομολογώ ότι περισσότερη χημεία ένιωσα σε πρόβες στον οίκο ραπτικής.
-Μεγαλειοτάτη. -Μεγαλειοτάτη.
Μεγαλειοτάτη.
Ο πρίγκιπας είναι απ' την Πρωσία. Και μόλις με κοίταξε.
Λατρεύω τη Ρωσία. Θα λιποθυμήσω.
-Δεν τον ξέρουν καν. -Δεν χρειάζεται.
Μόνο ότι είναι πρίγκιπας.
Δεν μπορεί να εκπλήσσεσαι. Ξέρεις πώς πάνε αυτά.
Εσύ δεν έγραψες βιβλίο επί του θέματος;
Δες πώς χαμηλώνει το βλέμμα.
Τι συνεσταλμένη!
Τώρα θα τον ξανακοιτάξει στα γρήγορα
και θα απλώσει τη βεντάλια της μπροστά στο μπούστο της
πριν χαμηλώσει πάλι το βλέμμα,
μιας και δειλιάζει
να κοιτάξει το διαπεραστικό βλέμμα της Υψηλότητάς του.
Τώρα θα της φιλήσει το χέρι.
Γοητευμένος απ' την υποταγή της.
Ακριβώς.
Αν χρειαστώ βοήθεια για προσάρτημα στο βιβλίο μου,
ξέρω πού θα στραφώ.
Πιστεύω ότι μόλις είπε στη δίδα Κάουπερ ότι το φόρεμά της είναι θεσπέσιο.
Λες;
Ήρθε για να πει τα ίδια σε όλες.
Πρίγκιπα Φρειδερίκε, γι' αυτήν τη νεαρά σού έλεγα,
το διαμάντι της σεζόν.
Χαίρω πολύ, δις Μπρίτζερτον.
Το φόρεμά σας είναι εξαίσιο.
Συγγνώμη.
Δεν χρειάζεται συγγνώμη.
Ίσως μια μικρή.
Εσύ φταις.
Πώς κάνει κάποιος τόσο απρεπή ήχο γελώντας;
Το κάνεις να φαίνεται εύκολο.
Δεσποινίς Μπρίτζερτον, μου χαρίζετε αυτόν τον χορό;
-Καλό βράδυ. -Ευχαριστώ.
Με ακούτε; Το κατάστημα έκλεισε.
Να πάρει, Σι! Μου έκοψες το αίμα!
Μπήκα από πίσω, όπως μου είπες.
Μην τυχόν κι αποκαλυφθεί
ότι συναναστρέφεσαι με την πιο διαβόητη τραγουδίστρια όπερας.
Είσαι τρίτη στη λίστα.
Είσαι πάντα ευπρόσδεκτη.
Έχεις συνηθίσει σε πολλές ανέσεις, μα μείνε όσο θες.
Είσαι καλή φίλη,
αλλά θα τακτοποιηθώ σύντομα με άλλο κύριο.
Με κάποιον λιγότερο γαϊδούρι.
Ξέρω. Δεν θα τον σκεφτόμαστε.
-Ωραία δουλειά. -Για την κόρη της λαίδης Κάουπερ.
Όχι ότι έτσι θα εξασφαλίσει πρόταση.
Ούτε τα καλύτερα μεταξωτά δεν θα έφτιαχναν τα μούτρα της.
Μπορώ να σου φτιάξω κάτι από το ίδιο ύφασμα.
Για την παράστασή σου τον άλλο μήνα.
Είναι περίεργο χρώμα για μένα.
Δεν είμαι αθώα ντεμπιτάντ.
Για καλή σου τύχη.
Θα προτιμούσες να χαζογελάς με το κέντημα
ή ό,τι κάνουν οι ντεμπιτάντ για να περάσουν την ώρα τους;
-Εμείς βρίσκουμε μόνες μας τον δρόμο μας. -Πράγματι.
Γι' αυτό θα βρω έναν εύπορο, συνετό κύριο
να μου αγοράζει ακριβά ρούχα, να κρατά τον λόγο του.
Να σε αφήνει να ξοδεύεις αδρά στον αγαπητό σου οίκο ραπτικής.
Να μην τρέχει σε μάνα κι αδερφές όταν τον χρειάζονται.
Και πού θα βρεις τέτοιο πρότυπο ατιμίας;
Έλα. Πάμε.
-Πάλι εγώ. -Πράγματι.
Θέλω να εξερευνήσω την προέλευση τέτοιας τυχερής ζαριάς.
Δεν έπεσαν έτσι όταν τα έριξες εσύ.
Ίσως εσύ είσαι το κοινό στοιχείο. Συγκρατήσου λίγο.
Ο κος Φέδερινγκτον δεν ξέρει από συγκράτηση.
Ούτε από τζόγο.
-Μάλλον το κατάφερα, Μπρίτζερτον. -Τι;
Να σε κάνω να γελάσεις ξανά μαζί μου.
Μη με αδικείς που αμφισβήτησα τις προθέσεις σου.
Κι όμως.
Ξέρεις ότι είμαι κατεργάρης,
μα κι ότι δεν θα ρεζίλευα μια κυρία,
και μάλιστα την αδερφή σου.
Με μπερδεύεις. Δείχνεις σεβασμό,
μα δεν έχεις σκοπό να παντρευτείς.
-Άλλαξε αυτό; -Όχι.
-Τι προθέσεις έχεις; -Ευγενείς, ας το αφήσουμε εκεί.
Με συγχωρείς.
Συγγνώμη.
Μου φαίνεσαι πολύ γνωστός, λόρδε μου.
Ή μήπως "Εξοχότατε";
Ακριβώς.
Μήπως σας έχω δει στην όπερα;
Τραγουδάω εκεί.
Αλήθεια;
Αναρωτιέμαι τι σκέφτεται κανείς όταν παίζει μια άρια.
Άλλοτε σκέφτομαι το νόημα των στίχων.
Άλλοτε σκέφτομαι τι δεν κατάφερα να κάνω μες στη μέρα.
Κι άλλοτε σκέφτομαι τι θα κάνω μετά την παράσταση.
Θα θέλατε να παρακολουθήσετε μια παράστασή μου στο προσεχές μέλλον;
Αύριο βράδυ, ίσως;
Αδερφή; Τι κάνεις;
Δεν είχα ύπνο.
Σκέφτηκα ότι ίσως βοηθούσε λίγο ζεστό γάλα.
-Να καλέσω υπηρέτη; -Όχι.
Μην τους ξυπνήσεις.
Θες να έρθεις μαζί μου;
-Να την ανάψουμε. -Εξαιρετική ιδέα.
Άντε, λοιπόν.
Εγώ;
-Εγώ δεν ξέρω πώς ανάβει. -Ξέρω εγώ, νομίζεις;
Κρύο γάλα, τότε.
Δροσιστικό, με τόση ζέστη.
Να σε ρωτήσω κάτι, αδερφέ;
Αρκεί να μην έχει να κάνει με το πώς δουλεύει αυτό το πράγμα.
Αφορά τον δούκα.
Τι είναι;
Ξέρεις τον λόγο που αντιτίθεται στον γάμο;
-Δάφνη… -Είναι ο στενότερος φίλος σου.
Σίγουρα θα ξέρεις διάφορα.
Δεν πρέπει να μάθεις όσα ξέρω.
Ανοησία μου που σκέφτομαι τέτοια πράγματα.
Δεν είχε σχέσεις με τον πατέρα.
Δεν γνώρισε μητέρα.
Δεν έχει αδέρφια.
Ο δούκας μεγάλωσε
πολύ διαφορετικά από εμάς.
Στα 20 χρόνια που τον ξέρω
δεν ανέφερε ποτέ την οικογένειά του.
Πέρασε όλη του τη ζωή μόνος.
Πολύ λυπηρό.
Το προτιμάει έτσι.
Μην ανησυχείς για τα προβλήματά του.
Να ξέρεις ότι κάποιοι δεν έμελλε να 'ναι μαζί,
όσο κι αν
μπορεί να το θέλαμε.
Κατάλαβα.
Πολύ καλά.
Σ' ευχαριστώ, αδερφέ, για το γάλα.
Να το επαναλάβουμε κάποια στιγμή.
Πάντα πίστευα
ότι η εκτίμηση των τεχνών είναι που μας ξεχωρίζει απ' τα ζώα.
Προκαλεί τα πάθη και συγκινεί το πνεύμα,
και, αυτή η συγγραφέας ελπίζει ότι, εμπνέει αξιόλογες επιδιώξεις.
Μια νέα πτέρυγα στην Οικία Σόμερσετ θα εγκαινιαστεί σήμερα,
όπου θα εκτεθούν ελκυστικά εκθέματα,
όπως η όμορφη δεσποινίς Μαρίνα Τόμσον,
που ανέρρωσε προσφάτως απ' τη μυστηριώδη νόσο
και αναμένεται ότι θα ξαναμπεί επιτέλους στη σεζόν.
Θεέ μου.
Ίσως πήρα λάθος μέτρα.
Της αρέσει το κέικ.
Μια δίαιτα θα έχει αποτέλεσμα.
Μάλιστα, κυρία.
Ασφαλώς, μην ξεχνάμε και τη βασιλική παρουσία σήμερα,
τον πρίγκιπα Φρειδερίκο της Πρωσίας.
Η Υψηλότητά του ήρθε στα μέρη μας αναζητώντας μια καλή φροϊλάιν.
Μήπως αυτός είναι ο λόγος
που εθεάτο ένας καθηγητής γλωσσών στην οικία Κάουπερ όλη την εβδομάδα;
Η δεσποινίς Άννα Βον.
Μαθαίνω ότι είναι γλωσσομαθής.
Η δεσποινίς Μαίρη Έγκλεσφιλντ, φιλαναγνώστρια.
Αν αναζητούσα ντεμπιτάντ με αμφίβολα επιτεύγματα,
θα έμενα σπίτι να διαβάσω Γουίσλνταουν.
-Αρκετά. -Όχι.
Κόλιν.
Πολύ βαρετό, δεν συμφωνείς;
Φαίνεται οικείος,
αλλά σίγουρα δεν τον έχω ξαναδεί.
Επειδή, όπως όλοι οι πίνακες,
έγινε από άνδρα που θεωρεί διακοσμητικές τις γυναίκες.
-Είναι σαν… -Ανθρώπινα βάζα.
Βοήθησέ με.
Νομίζω ότι με φωνάζει η μαμά.
-Είναι απασχολημένη με τη δίδα Τόμσον. -Δεν θα αργήσω. Περίμενε.
Λόρδε Μίντλθορπ, να σας γνωρίσω τη δεσποινίδα Μαρίνα Τόμσον,
μακρινή ξαδέρφη του συζύγου μου.
-Η χαρά είναι δική μου, δις Τόμσον. -Εντελώς.
Μαρίνα.
Πενέλοπι, πάμε να δούμε μερικούς πίνακες.
-Θέλω να ρωτήσω κάτι τη Μαρίνα. -Δεν είναι κατάλληλη στιγμή.
Είναι ιδανική στιγμή.
-Δεσποινίς Τόμσον. -Δεν σας απευθύνθηκα.
Δεν πιστεύω ότι έχω ξαναγνωρίσει τόσο όμορφη κοπέλα
με τόσο άσχημο ύφος.
Εσύ είναι μια ανακατωσούρα
κι εσύ δεν αντιλαμβάνεσαι τη σοβαρότητα.
Αυτό πρέπει να αλλάξει.
Είναι πολύ ψυχρό.
Πού είναι η ψυχή του θέματος;
Και το φως!
Με τέτοια ποιότητα,
απορώ πώς δεν είναι ψηλά, με των άλλων ατάλαντων.
Να ρωτήσουμε τον καλλιτέχνη.
Καλό θα ήταν, λαίδη.
Κύριε Γκράνβιλ, γιατί δεν μπήκε ψηλά το έργο σας;
Κύριε Γκράνβιλ…
Συγγνώμη, πρέπει να βρω τη σύζυγο.
Τι διαβολική… Γιατί με άφησες να συνεχίζω;
Πώς να μη σε άφηνα, καλέ μου κύριε Μπρίτζερτον;
Ήταν πολύ διασκεδαστικό, οφείλεις να παραδεχτείς.
Δεσποινίς Μπρίτζερτον.
Υψηλότατε.
Ήλπιζα να σας δω.
-Αλήθεια; -Ναι.
Φαίνεται πως η τέχνη δεν είναι το μόνο όμορφο σήμερα εδώ.
Απολαμβάνετε το Λονδίνο;
Είναι αγαπημένη πόλη.
Χαίρομαι που το λέτε, δεδομένου ότι είστε πολυταξιδεμένος.
Εσείς έχετε ταξιδέψει;
Θα σας άρεσε πολύ η βιενέζικη μουσική.
Δεσποινίς Μπρίτζερτον;
Κάντε τη βόλτα σας, Υψηλότατε.
Πιστεύω ότι πλήθος νεαρών περιμένει την εύνοιά σας.
Χάρηκα που σας είδα.
Γιατί κρύβεσαι εδώ πέρα;
Απολαμβάνω πολιτισμό.
Δέχεσαι διθυραμβικές κριτικές απ' τη Γουίσλνταουν.
-Τις είδες; -Ναι. Πρέπει να γίνω ηθοποιός.
Είναι φρικτό που την απολαμβάνω;
Την αχαλίνωτη ζήλια μου;
Την παραπλάνηση της Γουίσλνταουν.
Ξέρει τα πάντα, ακόμα και για τη βασίλισσα,
κι όμως εμείς την πείσαμε ότι είμαστε τρελά ερωτευμένοι.
Είμαστε πανέξυπνοι.
Πράγματι.
Σου πάει η υπερβολική αλαζονεία, δεσποινίς Μπρίτζερτον.
-Η αλαζονεία είναι αμάρτημα. -Απ' τα λιγότερο σοβαρά, μην ανησυχείς.
Από κάπου πρέπει να αρχίσουμε.
Δεν είσαι τόσο τρομακτικός όσο νομίζεις.
-Κι αυτός δικός σου. -Ακούγεσαι έκπληκτη.
Μάλλον είμαι.
Δεν μοιάζει με τους άλλους που δώρισες.
Όχι.
Οι άλλοι είναι
του γούστου του πατέρα μου.
Αν η λαίδη Ντάνμπερι είναι αξιόπιστη, αυτός άρεσε στη μητέρα μου.
Ποτέ δεν κατάλαβα γιατί.
Είναι πολύ όμορφος.
Μου θυμίζει
ξύπνημα στην εξοχή.
Πρωί πρωί,
όταν είμαι ολομόναχη και δεν έχω μιλήσει σε κανέναν ακόμα,
κοιτάζω απ' το παράθυρο κι είναι…
γαλήνια.
Σαν να 'μαι η μόνη πια στον κόσμο, κι όμως…
δεν νιώθω μοναξιά.
Είμαι ήρεμη,
γαλήνια.
Οι άλλοι είναι σίγουρα μεγαλόπρεποι κι εντυπωσιακοί, μα…
αυτός…
Αυτός είναι οικείος.
-Τι έγινε; -Η Κρέσιντα λιποθύμησε.
Ο πρίγκιπας την έπιασε.
-Νερό; -Ναι, παρακαλώ. Ευχαριστώ.
Ήταν ό,τι πιο ρομαντικό έχω δει.
Ναι, ευχαριστώ.
Ψεύτικη λιποθυμία. Έκτο κεφάλαιο; Πρέπει να ανεβάσουμε επίπεδο.
-Ευχαριστώ. -Εντάξει.
Να θέσω πορεία για την όπερα, Εξοχότατε;
Πρέπει να βιαστούμε, αν σκοπεύετε να πάτε.
Όχι, θα πάω σπίτι απόψε.
Θα κλειδώσω τώρα, δεσποινίς.
Δεν είναι κανένας κύριος στα θεωρεία;
Στις μέρες μας η σύγχρονη κυρία πρέπει να επιδεικνύει ποικιλία ταλέντων
αναζητώντας έναν μνηστήρα.
Πρέπει να 'ναι πνευματώδης συνομιλήτρια,
επιδέξια μουσικός
και ειδήμων στην τέχνη της λιποθυμίας.
Διότι η λιποθυμία χωρίς να κουνηθεί ούτε το μισοφόρι
είναι το πιο πολυπόθητο ταλέντο.
Φυσικά, δεν έπεσαν όλοι θύματα του βασιλικού πυρετού
που σαρώνει το Λονδίνο.
Ένα συγκεκριμένο διαμάντι φαίνεται να έχει ανοσία…
"…κάνοντας αυτήν τη συγγραφέα να απορεί αν το στέμμα έχασε τη γοητεία του".
Ξέρω τι υπονοεί η θρασυτάτη,
και δεν πρόκειται να το επιτρέψω.
Τον βασιλιά εννοεί;
Πού στο καλό τον έχουν;
Η Μπρίτζερτον είναι η πιο περιζήτητη της χρονιάς,
που σημαίνει ότι δεν υπάρχει καλύτερο ταίρι για σένα στην Αγγλία.
Η δις Μπρίτζερτον είναι αναμφίβολα αξιαγάπητη,
αλλά αν ισχύουν τα κουτσομπολιά, η καρδιά της είναι αλλού.
Δεν έχει σημασία η καρδιά της, αν το χέρι της δεν έχει ακόμα δοθεί.
Εσύ είσαι πρίγκιπας.
Γοήτευσέ την.
Φτάνει! Σε ικετεύω.
Συνόδευσέ με.
Άλλωστε, σύντομα θα πρέπει να γίνεις επιδέξια στο πιάνο.
Καλό θα σου κάνει η εξάσκηση.
Συνέχισε καλύτερα.
Θα τρομάξεις τον δούκα, τον πρίγκιπα κι όλους τους περιζήτητους μνηστήρες.
Αυτό μου εύχεσαι, αδερφή;
Αν κρατούσε την προσοχή της μαμάς σ' εσένα αντί σ' εμένα, ίσως.
Συνέχισε έξω το διάβασμα.
Το λες σαν να είναι κακό.
Όχι βέβαια.
-Υπονόησες ότι έτσι δεν θα βρω σύζυγο; -Ελοΐζ…
Εσύ ακολουθείς την καρδιά, εγώ καλλιεργώ τον νου.
Ας το αφήσουμε εκεί.
Προσπάθησε να καταλάβεις!
Δεν βλέπεις απ' την πλευρά μου. Δεν έχεις μόνο εσύ προβλήματα.
Δεν έχεις ιδέα τι θα…
Δεν έχει σημασία.
Είναι πρωτότυπο;
Ποιο;
Το τραγούδι. Εσύ το συνέθεσες;
Κατά κάποιον τρόπο.
-Τι τίτλο έχει; -Δεν έχει.
-Όλα τα τραγούδια έχουν. -Είναι απλώς ένα τραγούδι.
Αν θες να εξασκηθείς, κάνε το, απλώς
βρες του τίτλο τουλάχιστον.
Γιατί με φέρατε εδώ;
Γιατί θέλω να δεις πώς θα είναι το μέλλον σου,
αν αρνηθείς να ακολουθήσεις τις οδηγίες μου.
Άκου με.
Έτσι θα είναι η ζωή σου, αν δεν δεχθείς να παντρευτείς.
Με μπερδεύετε με τις καλομαθημένες κόρες σας.
Είναι πολύ αλαζονικό
να θεωρείτε ότι μια επίσκεψη σε μια γειτονιά εργατικών ανθρώπων,
λιγότερο τυχερών από εσάς,
θα μου άλλαζε γνώμη.
Δες τα παιδιά, λοιπόν. Εμπρός.
Τι έχεις να πεις γι' αυτά, καλή μου;
Εσείς πρέπει να με ακούσετε.
Δεν θα μείνω αμέτοχη μπρος στην ψευτιά
της θλιβερής προοπτικής που έχετε σκεφτεί.
-Έχω κάποιον που με αγαπά. -Μη μου πεις.
Πού είναι, τότε; Γιατί δεν είναι εδώ να σε φροντίζει;
Γιατί πολεμά στην Ισπανία.
-Ξέρει την κατάσταση; -Ναι.
Του έγραψα όμορφα γράμματα.
Και σου απάντησε απ' όταν τον ενημέρωσες;
Γλυκό μου παιδί,
πολλοί άνδρες δηλώνουν ερωτευμένοι όταν θέλουν να κάνουν έρωτα.
Μα λίγοι είναι αυτοί που κρατούν τον λόγο τους
όταν έρχονται αντιμέτωποι με τις συνέπειες της πράξης του έρωτα.
Η δις Κάουπερ βρήκε επιτέλους ταίρι.
Αταίριαστο ζευγάρι, αν μου επιτρέπεται.
Εγώ λέω μπράβο της.
Ίσως ξεφορτωθεί τη φρικτή μητέρα της.
Ασφαλώς και το ήξερε. Επίτηδες το έκανε.
Ή και όχι.
Ώστε ο Άντονι Μπρίτζερτον, που είναι τόσο σοβαρός,
έβαλε ένα ζώο της φάρμας στον κοιτώνα σας;
Πώς ανέχτηκες τέτοιες φάρσες;
Φίλος μου ήταν.
Ποιος λες ότι τον βοήθησε να το βγάλει έξω;
Εσύ βέβαια.
Η μητέρα μού είπε κάτι περίεργο τις προάλλες.
Ότι πρέπει να παντρεύεσαι τον καλύτερο φίλο σου.
-Προτείνεις να παντρευτώ τον αδερφό σου; -Όχι.
Αλλά αναρωτιέμαι.
Μήπως αυτό σημαίνει γάμος τελικά; Φιλία;
Είναι μια καλή αρχή.
Αν κι οι πιο πολλοί είναι πεδία μάχης.
Ακόμα κι αν είναι πεδίο μάχης,
θα δένουν κι άλλα πράγματα τα στρατεύματα.
Θεέ μου! Σαν να ετοιμάζεις παραστρατιωτική ομάδα.
Να μια ωραία ομάδα νεοσύλλεκτων.
Αυτό που εννοώ είναι
ότι υπάρχουν κι άλλα πράγματα,
σωματικά
ή ίσως άυλα,
που ενώνουν ένα ζευγάρι.
Ναι, ασφαλώς, ένας γάμος αφορά πολύ περισσότερα,
σωματικά και άυλα.
-Μαζί. -Μαζί;
Πώς γίνεται να 'ναι κάτι σωματικό κι άυλο, ενώ είναι αντίθετα;
Είσαι κτήνος!
Ξέχνα το.
Όχι, δεν γελάω με εσένα,
μα με το πόσο λίγα λένε οι μανάδες στις κόρες.
Δεν λένε τίποτα.
-Δεν μπορώ να σου πω εγώ. -Γιατί όχι;
Δεν είναι δουλειά μου.
Σε ένα πραγματικό κόρτε, ναι, θα ήταν σκανδαλώδες
να συζητά ο μνηστήρας τέτοια πράγματα με μια κυρία.
Μα εσύ δεν είσαι αληθινός μνηστήρας, έτσι;
Άσε που κανένας δεν μου λέει τίποτα.
Πώς θα βρω σωστό σύζυγο,
αν δεν ξέρω τι πρέπει να ψάχνω;
-Θα το καταλάβεις. -Τι σημαίνει αυτό;
-Δεν μπορώ να πω. -Δεν είμαστε φίλοι;
-Δάφνη… -Σάιμον.
Πες μου.
-Πες μου! -Εντάξει!
Αυτό που συμβαίνει μεταξύ συζύγων,
να,
είναι φυσική συνέχεια αυτού που συμβαίνει το βράδυ.
Το βράδυ; Τι συμβαίνει το βράδυ;
Όταν είσαι μόνη.
-Όταν κοιμάμαι; -Όχι όταν κοιμάσαι.
Όταν χαϊδεύεσαι.
Χαϊδεύεσαι, έτσι δεν είναι;
Όταν είσαι μόνη,
μπορείς να χαϊδεύεσαι,
στο σώμα σου, όπου σου δίνει ευχαρίστηση,
αλλά κυρίως
ανάμεσα στα πόδια σου.
Κι όταν νιώσεις ιδιαίτερη απόλαυση,
συνέχισε
ώσπου να αυξηθεί η αίσθηση,
και φτάσεις τελικά…
σε μια κορύφωση,
μια απελευθέρωση.
Αυτό θα βοηθήσει.
Έλα.
Απαιτώ να μάθω.
Αυτός ο χρόνος που περνάς με τη δίδα Μπρίτζερτον οδηγεί κάπου;
Δεν μπορεί να είναι απλώς ευχάριστος χρόνος;
Άλλο το παρατεταμένο κόρτε,
μα πλέον είναι ξεκάθαρο σε όλους
ότι η Δάφνη τράβηξε την προσοχή του πρίγκιπα.
Αν σκοπεύεις να παντρευτείς την κοπέλα,
ο Φρειδερίκος μπορεί να εξαφανιστεί
και να γίνει αστείο για τα δείπνα.
Αλλά αν απλώς παίζεις μαζί της
και χάσει την ευκαιρία για ένα τόσο εξαιρετικό ταίρι
μόνο και μόνο επειδή μαγεύτηκε απ' τη γοητεία σου,
τότε
εκείνη θα είναι ανόητη,
κι εγώ δεν θα σε συγχωρήσω ποτέ για την απερισκεψία.
Η δις Μπρίτζερτον δεν είναι ανόητη.
Τότε, είσαι απλώς σκληρός,
και ξέρουμε κι οι δύο ότι δεν σε μεγάλωσα έτσι.
Βρήκα σελίδες του μπλοκ σου στο τζάκι.
Με κατασκοπεύεις;
Θα 'πρεπε να είσαι ενδιαφέρων για να το κάνω.
Ήταν απαίσια σκίτσα. Δεν άντεχα να τα βλέπω.
Μα τα μπλοκ είναι για εξάσκηση.
Γράφω στο ημερολόγιο, διαφέρει απ' το να γράφω μυθιστόρημα.
Θα 'ναι δύσκολο να θες κάτι που δεν έχεις.
Ελοΐζ.
Αν σου λείπει εξάσκηση, εξασκήσου.
Πρόσλαβε έναν ζωγράφο, βρες μια νεαρή να κάνει την έκπληκτη.
Αν θες τον ήλιο και το φεγγάρι, πρέπει να στοχεύσεις ψηλά.
Κάποιοι δεν μπορούμε.
Δες τη λαίδη Γουίσλνταουν. Έχει ταλέντο στη συγγραφή,
κι όμως κρύβεται κι υπογράφει με άλλο όνομα.
Ναι, γιατί αν ήξεραν ποια είναι, θα τιμωρούνταν για όσα λέει.
Άλλο εννοώ.
Η Γουίσλνταουν είναι γυναίκα, οπότε δεν έχει τίποτα,
κι όμως γράφει.
Εσύ είσαι άνδρας, έχεις τα πάντα.
Μπορείς να κάνεις ό,τι θες.
Κάν' το, λοιπόν. Τόλμα.
Έτσι τουλάχιστον θα μπορώ να ζήσω εμμέσως μέσω εσού.
Ελοΐζ…
είσαι η Γουίσλνταουν;
Γράφεις καλά. Όλο μουντζουρώνεις στο ημερολόγιο.
Ξέρεις τα πάντα για όλους.
Έχεις πιο πολλές γνώμες από όσους ξέρω.
Ούτως ή άλλως, θα σε στήριζα και θα σε θαύμαζα.
Λοιπόν, εσύ είσαι;
Όχι.
Μα κι αν ίσχυε,
πιστεύεις ότι θα το παραδεχόμουν;
Τελείωσες.
Τι ωραίο!
Ελπίζω να του έδωσες τίτλο επιτέλους.
Περίμενε εδώ.
Λοιπόν, σκεφτόμουν να κάνουμε κάτι διαφορετικό.
Ναι, εδώ έχουν ωραίες γεύσεις παγωτού, αλλά ίσως να…
Δεν θα έρθω μαζί σας σήμερα…
ούτε αύριο, ούτε ποτέ ξανά.
-Τι εννοείς; -Δεν είναι προφανές;
Προφανώς όχι, αφού ζητώ εξηγήσεις.
Έχετε πλησμονή διαθέσιμων μνηστήρων,
κι εμένα με άφησαν μαμάδες και κόρες
να δουλέψω με ηρεμία στο Λονδίνο.
Οπότε, πετύχαμε, δις Μπρίτζερτον.
Μη με λες έτσι.
-Οι συνθήκες αποδεικνύουν… -Τι κάνεις;
ότι το κόλπο πρέπει να λήξει.
-Έκανα κάτι λάθος; -Όχι.
Πες μου γιατί.
Σας πρόσεξε ένας πρίγκιπας. Είναι ιδανικός για εσάς.
Έχει να κάνει με τη χθεσινή συζήτηση.
-Ζητώ συγγνώμη. -Δεν υπάρχει λόγος.
Ο αδερφός σας είχε δίκιο. Ήμουν και θα είμαι άσωτος.
-Πριν σας διαφθείρω κι άλλο… -Ορίστε;
Σε διαβεβαιώ πως μπορώ να αποφασίσω τα όρια της ευπρέπειάς μου.
Μας είχα για φίλους.
Δεν ήμασταν ποτέ φίλοι.
Δεν υπάρχει γελοιότερη ιδέα
απ' το ότι θα ήμασταν ποτέ φίλοι.
Μια νεαρή, μετά βίας απογαλακτισμένη…
Μια εξυπηρέτηση ήσασταν,
μια όμορφη διασκέδαση και τίποτε άλλο.
Τώρα που τελείωσα τις δουλειές, θα προχωρήσω.
Σας προτείνω το ίδιο.
Θα ευτυχήσετε με τον πρίγκιπά σας, δεσποινίς Μπρίτζερτον.
Να επισπεύσουμε την αναχώρηση απ' το Λονδίνο.
Μα έχετε εκκρεμότητες, Εξοχότατε.
Θέλω να φύγω. Κάνε ό,τι χρειάζεται.
Συνέβη κάτι, δεσποινίς;
Δεσποινίς;
Άσε με ήσυχη, Ρόουζ.
Σας ζητά ένας κύριος.
Σε τι οφείλω αυτήν την αναπάντεχη επίσκεψη;
-Ήθελα να σε δω. -Τι είναι αυτήν τη φορά;
Χορός ή οικογενειακή υποχρέωση που θέλετε να αποφύγετε;
Από τι, άραγε,
θέλει ο υποκόμης Μπρίτζερτον να δραπετεύσει απόψε;
Όσο κι αν σας εκπλήσσει,
δεν κάθομαι να περιμένω επίσκεψή σας.
-Έχω κι εγώ σχέδια. -Με τον δούκα;
Δεν σας αφορούν οι σχέσεις μου, κύριε,
όπως έχετε ήδη καταστήσει σαφές.
Αν χρησιμοποιείς τον Χέιστινγκς για να με εκνευρίσεις…
Διαθέτει σίγουρα ομορφιά, πλούτο και υψηλό βαθμό,
ό,τι θέλει κάποια σαν εμένα.
Η εκδικητικότητα…
Δεν με έχει επισκεφτεί!
Και δεν συναναστρέφομαι με φίλους σας.
Ωστόσο, ομολογώ
ότι δεν είναι καθόλου απροσδόκητο
που ήρθατε μόνο και μόνο επειδή ζηλεύετε.
-Δεν ήρθα γι' αυτό. -Αντίο.
Ήρθα γιατί μου λείπεις.
Δεν μπορώ να σκεφτώ τίποτε άλλο, Σιένα.
Γύρνα σ' εμένα.
Η θέση σου στη ζωή παραμένει αμετάβλητη.
Κι η δική μου το ίδιο.
Εσύ είσαι ο υποκόμης.
Η ευθύνη σου θα 'ναι πάντα πάνω απ' όλα προς τον τίτλο.
Θα παντρευτείς, θα αποκτήσεις διάδοχο και θα φυλάς την οικογένεια.
Κι εγώ θα είμαι πάντα αυτή που αγαπάς στο σκοτάδι…
-Όχι. -μα ποτέ στο φως.
Μου έχεις δώσει ξανά υποσχέσεις, και, σαν ανόητη, τις πίστεψα.
Δεν θα με ξεγελάσεις ξανά.
Ήρθε η αλληλογραφία!
ΙΣΠΑΝΙΑ Μ. ΤΟΜΣΟΝ
Μαρίνα, ήρθε. Γράμμα από Ισπανία.
Θα 'ναι απάντηση απ' τον σερ Τζορτζ.
Λοιπόν;
Τι λέει;
Λοιπόν;
Τι έγινε;
Τραυματίστηκε;
Υποκρίνεται ότι δεν υπήρχε τίποτα μεταξύ μας.
Τι εννοείς;
Λέει ότι δεν επιθυμεί
καμία σχέση με εμένα ή τη δική μας…
τη δική μου κατάσταση.
Ότι δεν είχε καμία ανάμειξη.
Μάλιστα…
Δεν ήταν μάταιες οι προσπάθειές μας.
Πιστεύω…
ΜΗ ΜΟΥ ΞΑΝΑΓΡΑΨΕΙΣ. ΤΖΟΡΤΖ
ότι είναι ολόιδιος, κυρία.
Άσε τα γράμματα ακριβώς όπως τα βρήκαμε κάτω απ' το μαξιλάρι της δίδας Τόμσον.
Τι θα κάνουμε αν γυρίσει ο στρατιώτης;
Αν γυρίσει,
είμαι σίγουρη ότι δεν θα έρθει να την πάρει.
Κάποτε θα μάθαινε για τους άνδρες.
Κάναμε το σωστό και το καλύτερο,
και τώρα είναι προστατευμένη.
Λοιπόν, κάνε πιο χαμηλό το τόξο,
αλλιώς θα έχω μια διαρκή έκφραση έκπληξης στο πρόσωπο.
Είσαι κούκλα, καλή μου.
Λαίδη Μπρίτζερτον.
Λαίδη Κάουπερ.
Ομολογώ ότι είναι πολύ καλό
που η Δάφνη είναι τόσο ερωτευμένη με τον δούκα.
Ευχαριστώ…
Η Κρέσιντα δεν θα είχε ελπίδες με τον πρίγκιπα, αν τον επέλεγε η Δάφνη.
Μπορεί η καλή μου να έχει περιουσία,
αλλά η Δάφνη σου έχει την ομορφιά.
Μάζεψε το φόρεμα, Ρόουζ.
Δεν θα πάμε στον χορό;
Θα πάμε,
αλλά θα φορέσω το λευκό με ασημί.
Θα μου κάνεις το χτένισμα με το στεφάνι με κοσμήματα κι άνθη;
Ασφαλώς. Θα είστε κούκλα.
Ωραία.
Αυτό θέλουν.
Θα έρθεις στον χορό απόψε, Άντονι;
Αποδέχτηκα την πρόσκληση.
Τότε, ρίξε μια ματιά εδώ πριν απ' την εκδήλωση.
Τι είναι αυτό;
Ονόματα. Δεκατέσσερα για την ακρίβεια.
Δεκατέσσερις ελεύθερες, περιζήτητες νεαρές από εξαιρετικές οικογένειες.
Η μεγάλη της λαίδης Λίγουορθ…
Θα σκεφτώ τις προτάσεις σου. Ευχαριστώ.
Ήθελες κάτι άλλο;
Έχεις ώρα;
Ορίστε;
Ώρα.
Κοιτούσες το παλιό ρολόι του μπαμπά σου όταν ήρθα, σωστά;
Είναι υπέροχο κειμήλιο.
Είναι παρά τέταρτο.
Πολύ αργά, πράγματι.
Τέλος πάντων, να μου πεις σε ποια να σε συστήσω.
Ο χρόνος, όπως ξέρουμε κι οι δύο, είναι πολύ σημαντικός.
Πριγκίπισσα Κρέσιντα.
Πολύ ταιριαστό, έτσι δεν είναι;
Δεσποινίς Τόμσον, πόσο χαίρομαι που μας ξανάρθατε.
-Μου χαρίζετε τον επόμενο χορό; -Μετά χαράς, άρχοντά μου.
Είσαι πολύ συγκρατημένος όλο το βράδυ, Εξοχότατε.
Αποφάσισα να φύγω νωρίτερα απ' την Αγγλία.
Λυπάμαι, λαίδη Ντάνμπερι, μα πιστεύω ότι είναι ώρα να φύγω.
Ανόητε.
Είσαι καλά, καλή μου;
Εξαιρετικά.
Δεσποινίς Μπρίτζερτον, θέλω τον πρώτο χορό σας.
Θα ήταν τιμή μου, Υψηλότατε.
Λέτε να αληθεύει;
Το διαμάντι της χρονιάς είναι πιο πολύτιμο και σπάνιο απ' ό,τι θεωρούνταν;
Διότι, απ' ό,τι φαίνεται, αυτός ο θησαυρός θέλει να συνοδεύσει
τα πολύτιμα κοσμήματα του στέμματος της ίδιας της βασίλισσας.
Μαθαίνω ότι ο δούκας του Χέιστινγκς έμοιαζε να έμεινε άφωνος χθες βράδυ,
καθώς η δις Μπρίτζερτον φαίνεται ότι κουράστηκε
να τον περιμένει να κάνει την πολυπόθητη πρόταση.
Ή ίσως η νεαρά βρήκε απλώς έναν καλύτερο.
Αναπάντεχο; Πολύ.
Παράλογο; Όχι βέβαια.
Άλλωστε, γιατί κανείς να συμβιβαστεί μ' έναν δούκα,
όταν μπορεί να αποκτήσει έναν πρίγκιπα;
Υποτιτλισμός: Νότα Μουζάκη